اوکراینانین ایچ ایشلر ناظیری دنیس موناستیرسکی اؤلکه‌ده وضعیتین هر کئچن گون داها دا چتینلشدیگینی بیان ائدیب.
ناظیر "اؤلکه‌سینی مدافعه ائدن هر کس گئجه-گوندوز مفهومونو ایتیردی، اما هئچ بیری اونور دویغوسونو ایتیرمه‌دی" دئییب.
دنیس موناستیرسکی ژورنالیست‌لره وئردیگی آچیقلامادا روسیانین (28 فوریه) هوجومونون 5-جی گونده اولدوغونا دقت چکه‌رک، اؤلکه‌نین گونئی و دوغوسوندا قارشیدورما‌لارین داوام ائتدیگینی بیلدیریب.
میللی پولیس بؤلمه‌لری ده داخیل اولماقلا هر کسین دؤیوشدوگونو قئید ائدن موناستیرسکی پولیسین موضع لرینی ترک ائتمه‌سی ایله باغلی خبرلرین یالان اولدوغونو بیلدیریب.
"صمیمی دئییرم کی، وطنینی مدافعه ائدن‌لرین هامیسی گئجه-گوندوز واختینی ایتیردی، اما هئچ بیری اونور دویغوسونو ایتیرمه‌دی"، - دئیه او قئید ائدیب.
